Seitsemän viisaan pidot

Seitsemän viisaan pidotSironen, Erkki & Vesterinen, Sampo: Liite Plutarkhoksen kirjallinen jäämistö, teoksessa  (; ) on Plutarkhoksen Moralia-kokoelmaan (kirja II, 13) kuuluva pidot-lajityyppiin lukeutuva teos.

Plutarkhoksen teos kertoo nimensä mukaisesti Kreikan seitsemän viisaan kuvitteellisista pidoista. Platoninkin mainitseman perinteen mukaan seitsemän viisasta olisivat tavanneet Delfoissa,Platon: Protagoras 342e–343b. ja myöhemmän perinteen mukaan Periandros olisi viihdyttänyt heitä tämän jälkeen. Näihin perinteisiin pohjautuen Plutarkhos sepitti teoksen pitojen tapahtumista.Babbitt, Frank Cole: ”Introduction”. Teoksessa  Koska Plutarkhos oli hyvin kiinnostunut esisokraatikoista, on todennäköistä, että teos on aito.

Näin teos kertoo kauan ennen kirjoittajan omaa aikaa eläneiden viisaiden pidoista, päin vastoin kuin toinen Moralia-kokoelmaan lukeutuva saman lajityypin teos Pitopuheita, ja päin vastoin kuin esimerkiksi Platonin Pidot ja Ksenofonin Pidot,Platon: Pidot; Ksenofon: Pidot. jotka kaikki kertoivat kirjailijan omaan aikaan sijoittuneista pidoista. Teos käsittää 21 lukua.

Seitsemän viisaan pidoissa pitoihin osallistunut Diokles kertoo pitojen tapahtumista ja käydyistä keskusteluista Nikarkhos-nimiselle kuulijalle. Diokles oli Periandroksen ystävä ja ilmeisesti ammatiltaan rituaalipuhdistuksiin perehtynyt näkijä. Periandros järjesti pidot lähellä Korintin satamaa Lekhaionia sijainneessa pitosalissa. Tapahtuma sijoittui Afroditeelle suoritetun uhrin yhteyteen. Läsnäolijoiden lukumääräksi mainitaan enemmän kuin tuplasti seitsemän henkeä.Plutarkhos: Seitsemän viisaat pidot 1–2. Plutarkhos lukee teoksessaan seitsemän viisaan joukkoon  seuraavat henkilöt: Thales, Bias, Pittakos, Solon, Khilon, Kleobulos ja Anakharsis. Lisäksi teoksessa esiintyvät muiden muassa sellaiset henkilöt kuin Aisopos, Neiloksenos Naukratislainen, Periandroksen veli Gorgos, runoilija Khersias, sekä naispuoliset Melissa ja Eumetis.

Tarjottua ateriaa kuvataan yksinkertaisemmaksi kuin tyranneilla yleensä oli tapana tarjota.Plutarkhos: Seitsemän viisaat pidot 4. Pitojen aikana keskustellaan monenlaisista asioista; Solon muun muassa sanoo, että kuningas tai tyranni saa eniten kiitosta, mikäli tekee monarkiasta demokratian;Plutarkhos: Seitsemän viisaat pidot 7. hän myös pitää puheen siitä, kuinka ruoka on enemmän välttämättömyys kuin nautinto.Plutarkhos: Seitsemän viisaat pidot 16. Teoksen lopussa on esitys muistakin lähteistä tunnetusta kertomuksesta siitä, kuinka delfiinit pelastivat Arionin;Esim. Herodotos: Historiateos  I.24. Gorgos sanoo juuri tavanneensa tämän. Tästä keskustelu etenee delfiinien tapoihin.Plutarkhos: Seitsemän viisaat pidot 18.

 Lähteet 

 Kirjallisuutta 

 Plutarch: The Dinner of the Seven Wise Men. Teoksessa  Kreikankielinen alkuteksti ja englanninkielinen käännös.

 Aiheesta muualla 

 Plutarch : The Dinner of the Seven Wise Men  

Luokka:Plutarkhoksen teokset